laion/Wikipedia-Exotic huggingface dataset:
סמואל קוטס

סמואל קוטס (באנגלית: Samuel Cotes ‏: 1734 – 1818) היה אחיו הצעיר של הצייר פרנסיס קוטס. הוא היה צייר מצליח של פורטרטים מיניאטוריים ועבד גם בעפרונות. הוא מת בצ'לסי ב-1818. הוא היה בנו השלישי של רוברט קוטס, ראש עיריית גולווי, שהתיישב בלונדון, הפך לרופא והתחתן עם אליזבת, בתו של פרנסיס לין, המזכיר הראשי של החברה המלכותית האפריקאית (RAC). הוא חונך על ידי אביו ולמד רפואה, אך פנה לציור בהשראתו והצלחתו של אחיו המבוגר פרנסיס קוטס, ממנו קיבל את הכשרתו האמנותית. סמואל קוטס נודע כצייר פורטרטים. אבל גם דיוקנאות העפרון שלו זכו להצלחה. הוא צייר במיניאטורות על אמייל ושנהב, והציג בין השנים 1760 עד 1789 בתערוכות של אגודת האמנים של בריטניה הגדולה ובאקדמיה המלכותית לאמנויות (RA). במהלך תקופה זו הוא התגורר ברחוב פרסי 25. לאחר מות אחיו, צייר מיניאטורה גדולה שלו מהזיכרון. הדיוקן שצייר את השחקנית מרי אן ייטס בתור אלקטרה נחרט בשיטת מצוטינט על ידי פיליפ דאו, ודיוקן של תומאס פאונל על ידי ריצ'רד ארלום. קוטס היה נשוי פעמיים, תחילה למרי קרסוויק ב-1768, ובפעם השנייה ב-1780 לשרה שפרד, אמנית, שמתה ב-27 בספטמבר 1814, בגיל 76. מדיה וקבצים בנושא סמואל קוטס בוויקישיתוף Cust, Lionel Henry (1887). "Cotes, Samuel". In Stephen, Leslie (ed.). Dictionary of National Biography. Vol. 12. London: Smith, Elder & Co. p. 284. Remington, V. "Cotes, Samuel". Oxford Dictionary of National Biography (online ed.). Oxford University Press
שבירו

האם התכוונתם ל... איתמר שבירו – כדורגלן ישראלי אליהו שבירו – ראש עיריית אריאל הרצל שבירו – עורך דין ישראלי שפירו
קיפוד המדבר

קִפּוֹד הַמִּדְבָּר (שם מדעי: Paraechinus aethiopicus) הוא מין של יונק מדברי ממשפחת הקיפודיים. הקיפוד מצוי בישראל ובאזורים חמים ויבשים לאורך המזרח התיכון וצפון אפריקה. זהו קיפוד בינוני בגודלו שבהשוואה לשני קרוביו בישראל, הוא גדול מקיפוד החולות אך קטן מקיפוד מצוי. הקיפוד בעל אוזניים גדולות, פרווה לבנה ועל פניו ישנה "מסכה" שחורה. לאורך הראש והגב ישנם רעמת קוצים שחורה המקריחה מעל המצח. הקיפוד בעל רגליים גבוהות והוא מסוגל לנוע במהירות לטווחים קצרים. הקיפוד חי לאורך אזורי מדבר ואזורים יבשים שונים לאורך צפון אפריקה וחצי האי ערב והוא נפוץ גם בישראל לאורך הנגב, ערבה ובקעת הירדן, אשר היא גבול תפוצתו הצפוני. קיפוד המדבר עובר כ-5 עד 15 קילומטר בלילה בחיפוש מזון, ובמשך היום מסתתר מתחת לסלעים או במחילה. הוא אוכל כל המתבסס בעיקר על חרקים כגון טרמיטים, נמלים, חיפושיות ועוד ויגוון גם בצמחייה כמו פירות. הקיפוד מתגונן מטורפים בעיקר בבריחה מהירה למחילה ורק כאשר הוא נתפס בשטח הוא מתכדרר ומבליט את קוצי הגב שלו. הטורפים העיקריים שלו הם דורסי יום ודורסי לילה שונים אך גם חתולים, נמיות, גיריות, תנים ואפילו קיפודים גדולים יותר ינסו לצוד אותו. מדיה וקבצים בנושא קיפוד המדבר בוויקישיתוף קיפוד המדבר, באתר ITIS (באנגלית) קיפוד המדבר, באתר NCBI (באנגלית) קיפוד המדבר, באתר Animal Diversity Web (באנגלית) קיפוד המדבר, באתר האנציקלופדיה של החיים (באנגלית) קיפוד המדבר, באתר GBIF (באנגלית) קיפוד מדבר באתר IUCN (באנגלית) קיפוד המדבר באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
מנצ'סטר הצפונית

מנצ'סטר הצפונית (באנגלית: North Manchester) היא עיר במחוז ואבאש במדינת אינדיאנה בארצות הברית. משרד דואר במקום הוקם בשנת 1838 ובשנת 1846 היישוב קיבל הכרה. הוא נקרא על שם של מנצ'סטר שבאנגליה. אוניברסיטה עירונית פועלת משנת 1889. בתחילת המאה ה-20 בעיר פעל מפעל לייצור מכוניות של חברת DeWitt Motor Company. בשנת 1968 מרטין לותר קינג עשה את הנאום האחרון שלו באוניברסיטה של העיר. מספר בניינים בעיר נכללו ברשימת אתרים בעלי חשיבות היסטורית. בהתאם למפקד אוכלוסין של שנת 2010 בעיר מתגוררים 6,112 תושבים מהם 96% הם אמריקאים לבנים וכ-1.1% הם אפרו אמריקאים. מדיה וקבצים בנושא מנצ'סטר הצפונית בוויקישיתוף אתר האינטרנט הרשמי של מנצ'סטר הצפונית (באנגלית)
אנדריי זבקין

אנדריי זבקין (באסטונית: Andrei Zevakin; נולד ב-6 ביוני 1996) הוא מפיק מוזיקלי, כותב שירים ויוטיובר אסטוני. בשנות התיכון זבקין למד בגימנסיה מינה הרמה אשר נמצאת בעיר טרטו. בשנת 2013 הוא קיבל מלגה מטעם ועד המנהלים והמנהלות (HMC), ובשנת הלימודים 2013/2014 הלך ללמוד בבית הספר סנט פיטר (אנ') בעיר יורק שבאנגליה. בשנת 2016 סיים את לימודיו בגימנסיה מינה הרמה עם תעודת בגרות בין לאומית. בין השנים 2004 ל-2011 למד זבקין בבית הספר למוזיקה של ייגבה שבעיר ייגבה, שם הוא סיים לימודי פסנתר קלאסי. הוא הגיע להישגים טובים בתחרויות פסנתר לנוער. ב-2012 הוא המשיך ללמוד פסנתר קלאסי בבית הספר למוזיקה היינו אלר שבטרטו, שם הפסיק ללמוד לאחר שנסע לאנגליה. עד 2017, זבקין הלחין 26 שירים וכתב ארבעה. הוא שיתף פעולה עם כמה זמרות אסטוניות, ביניהן גרטו פאבו, לינה אריאדנה פדניק ומאיאן לומפ. ביצירתו זבקין מתמקד בעיקר בתת-ז'אנרים של EDM (אנ') – מוזיקת ריקודים אלקטרונית. לערוץ היוטיוב שלו יש יותר מ-173,000 רשומים. בשנת 2019 זבקין השתתף באסטי לאול, קדם האירוויזיון האסטוני, עם השיר "Hold Me Close", אשר גם היה שותף בכתיבתו. השיר הגיע למקום ה-12 בגמר. בשנת 2020, זבקין והראפר האסטוני פלוטו (אס') הוציאו שיר בשם "Wingman", איתו הם השתתפו באסטי לאול 2021, והגיעו למקום החמישי בגמר. זבקין משתתף פעם נוספת באסטי לאול 2022 עם השיר "Mis nüüd saab", אותו מבצע יחד עם הזמרת גרטה פאיה, ועלה לגמר התחרות. בדצמבר 2021 נודע כי זבקין נמצא בזוגיות עם הזמרת גרטה פאיה. 2018 – פרסי MyHits בקטגוריית "יוטיובר השנה" 2021 – פרסי כרוניקל אנטרטיינמנט בקטגוריית "משפיען השנה" אתר האינטרנט הרשמי של אנדריי זבקין אנדריי זבקין, ברשת החברתית פייסבוק אנדריי זבקין, ברשת החברתית אינסטגרם אנדריי זבקין, סרטונים בערוץ היוטיוב אנדריי זבקין, באתר MusicBrainz (באנגלית) אנדריי זבקין, באתר Genius Listening to Eesti Laul 2019: Five songs with winner potential, EuroVisionary, ‏1 בנובמבר 2018 Estonia: Eesti Laul 2021 final running order published, wiwibloggs, ‏1 בינואר 2021 Estonia: Eesti Laul 2022 semi-final one results, wiwibloggs, ‏4 בינואר 2022
כלכלת מלחמה

כלכלת מלחמה היא מכלול האפשרויות שעלולות לקרות וגיוס המשאבים שמדינה מודרנית נוקטת כדי לגייס את כלכלתה לייצור בזמן מלחמה. פיליפ לה בילון מתאר כלכלת מלחמה כ"מערכת של ייצור, גיוס והקצאת משאבים לשמירה על האלימות" לאורך הזמן הנדרש. כמה צעדים שיכולים להינקט כוללים את כלל טיילור (אנ') וכן הכנסת תוכניות להקצאת משאבים. הגישות לתצורה מחדש של הכלכלה שונות ממדינה למדינה. מדינות רבות מגבירות את מידת התכנון בכלכלתן במהלך מלחמות; במקרים רבים התכנון מתרחב ומגיע להקצבות (אנ'), ובחלק מהמקרים לגיוס חובה להגנה אזרחית, כמו צבא היבשה הנשי (אנ') ונערי בווין בבריטניה במהלך מלחמת העולם השנייה. במהלך מצבי מלחמה כוללת, מבנים ותפקידים מסוימים נתפסים לעיתים קרובות כמטרות חשובות על ידי הלוחמים. מצור האיחוד (אנ') והצעדה אל הים של גנרל האיחוד, ויליאם שרמן, במהלך מלחמת האזרחים האמריקאית, והפצצה אסטרטגית (אנ') של ערי אויב ומפעלים במהלך מלחמת העולם השנייה הם כולם דוגמאות למלחמה כוללת. לגבי הצד של הביקוש המצרפי, המושג כלכלת מלחמה נקשר למושג "קיינסיאניזם צבאי" (אנ'), שבו התקציב הצבאי (אנ') של הממשלה מייצב את מחזורי העסקים ותנודות או משמש למלחמה בזמן מיתון. בצד ההיצע, נצפה כי למלחמות יש לעיתים אפקט של האצת הקידמה והפיתוח הטכנולוגי (אנ') עד כדי כך שכלכלה מתחזקת מאוד לאחר המלחמה, במיוחד אם היא נמנעה מההרס הקשור במלחמה. היה זה המקרה, למשל, עם ארצות הברית במלחמת העולם הראשונה ובמלחמת העולם השנייה. עם זאת, מספר כלכלנים (כגון סימור מלמן (אנ')) טוענים כי האופי הבזבזני של חלק ניכר מההוצאות הצבאיות עלול בסופו של דבר לפגוע בהתקדמות הטכנולוגית. המלחמה משמשת לעיתים קרובות כמאמץ אחרון למניעת הידרדרות התנאים הכלכליים או משברי מטבע (אנ'), במיוחד על ידי הרחבת השירותים והתעסוקה בצבא, ובמקביל על ידי פירוק (אנ') חלקים מהאוכלוסייה כדי לפנות משאבים ולהחזיר את הסדר הכלכלי והחברתי. ניתן לראות בכלכלת מלחמה זמנית גם כאמצעי למניעת הצורך במיליטריזציה קבועה יותר. במהלך מלחמת העולם השנייה, נשיא ארצות הברית, פרנקלין רוזוולט, הצהיר שאם מדינות הציר ינצחו, אז "נצטרך להמיר את עצמנו לצמיתות (אנ') למעצמה מיליטריסטית על בסיס כלכלת מלחמה". לוחמה כלכלית הקומפלקס הצבאי-תעשייתי ייצור המוני קומוניזם מלחמתי Moeller, Susan. (1999). "Compassion Fatigue", Compassion Fatigue: How the Media Sells Disease, Famine, War and Death. New York & London: Routledge. 6 - 53. Goldstein, Joshua S. (2001). War and gender: How gender shapes the war system and vice versa. Cambridge: Cambridge University Press. Le Billon, Dr. Philippe (2005) Geopolitics of Resource Wars: Resource Dependence, Governance and Violence. London: Frank Cass, 288pp Gagliano Giuseppe,Economic War,Modern Diplomacy,2017,Modern Diplomacy, Modern Diplomacy (באנגלית) Climate Change is not World War מדיה וקבצים בנושא כלכלת מלחמה בוויקישיתוף ניר דבורי, ‏נורת האזהרה שהמלחמה באוקראינה צריכה להדליק למדינות המערב – ולישראל, באתר ‏מאקו‏, 30 ביוני 2022 מלחמה - היבטים כלכליים, דף שער בספרייה הלאומית Durham, Robert B. (2015). Supplying the Enemy: The Modern Arms Industry & the Military–Industrial Complex. Lulu.com. p. 192. ISBN 978-1-329-06755-4. Roosevelt, Franklin Delano. "The Great Arsenal of Democracy".
פלורנס וולש

פלורנס לאונטין מרי וולש (נולדה ב-28 באוגוסט 1986) היא זמרת אנגלייה, הסולנית הראשית והכותבת הראשית של להקת האינדי רוק פלורנס אנד דה משין. אלבום הבכורה של הלהקה, Lungs ‏(2009) עמד בראש מצעד האלבומים בבריטניה לאחר ששהה שם במשך 28 שבועות רצופים, וזכה בפרס המוזיקה הבריטית לאלבום הבריטי הטוב ביותר. פלורנס לאונטין מרי וולש נולדה בקמברוול, לונדון ב-28 באוגוסט 1986 להורים ניק ראסל וולש, מנהל פרסום ואוולין וולש (לבית סמואלס), מהגרת אמריקאית מניו יורק שלמדה באוניברסיטת הרווארד. לפי וולש, שם הלהקה "פלורנס + דה משין" התחיל בתור בדיחה פרטית שיצאה משליטה. בפברואר 2015, הכריזה הלהקה על אלבומה השלישי, How Big, How Blue, How Beautiful, שיצא לאור ב-1 ביוני 2015. האלבום הגיע למקום הראשון בשווקים רבים כולל ארצות הברית, בריטניה, אוסטרליה וקנדה. מתוך האלבום הונפקו שני סינגלים שהגיעו ל-40 העליונים בבריטניה, וקיבלו שלוש מועמדויות לפרס גראמי. במהלך יוני 2015, דייב גרוהל סולן הפו פייטרס שבר את רגלו על הבמה לפני הופעתו הקרובה של הלהקה שלו בפסטיבל גלסטונברי, מה שהוביל לכך שפלורנס אנד דה משין החליפה את להקתו של גרוהל. במרץ 2017, וולש הופיעה ב-Song to Song בבימויו של טרנס מאליק. 2009: Lungs 2011: Ceremonials 2015: How Big, How Blue, How Beautiful 2018: High as Hope 2022: Dance Fever מדיה וקבצים בנושא פלורנס וולש בוויקישיתוף אתר האינטרנט הרשמי של פלורנס וולש פלורנס וולש, ברשת החברתית אקס (טוויטר) פלורנס וולש, ברשת החברתית אינסטגרם פלורנס וולש, ברשת החברתית Goodreads פלורנס וולש, במסד הנתונים הקולנועיים IMDb (באנגלית) פלורנס וולש, באתר אפל מיוזיק (באנגלית) פלורנס וולש, באתר ספוטיפיי פלורנס וולש, באתר Last.fm (באנגלית) פלורנס וולש, באתר AllMusic (באנגלית) פלורנס וולש, באתר MusicBrainz (באנגלית) פלורנס וולש, באתר דיזר פלורנס וולש, באתר Yandex.Music (ברוסית) פלורנס וולש, באתר Discogs (באנגלית) פלורנס וולש, באתר Songkick (באנגלית) פלורנס וולש, באתר Genius פלורנס וולש, באתר SecondHandSongs פלורנס וולש, באתר בילבורד (באנגלית) פלורנס וולש, באתר אנציקלופדיה בריטניקה (באנגלית) AAH - Association of Art Historians, web.archive.org, ‏2016-03-05 "JAMES WELCH TO WED EVELYN SAMUELS". The New York Times (באנגלית אמריקאית). 1982-08-08. ISSN 0362-4331. נבדק ב-2022-02-12. Wayback Machine, web.archive.org
סולט סקיוריטי

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] סולט סקיוריטי בע"מ היא חברת תוכנה ישראלית העוסקת באבטחת ממשקי תכנות יישומים (API). החברה הוקמה בדצמבר 2015 על ידי רועי אליהו (מנכ"ל החברה) ומייקל ניקוסיה (מנהל תפעול ראשי). מטה החברה שוכן במגדלי אלון בתל אביב-יפו. החברה עוסקת באבטחת ממשקי תכנות יישומים (API). התוכנה של החברה קרויה API Context Engine (ACE) Architecture. התוכנה אוספת, ללא התקנת תוכנה (Agentless data collection), מידע על כל ה-API המשמשים את הארגון, מנתחת אותו בכלים של למידת מכונה ומזהה חריגות בשימוש ב-API לשם עצירת מתקפות דרכם. התוכנה מספקת מידע גם בשלב הפיתוח של API חדש, לשם שיפור בטיחותו. לדברי החברה, הפתרון שלה נותן מענה לשלל איומים שהגנת WAF אינה מגנה מפניהם. בינואר 2019 גייסה החברה 10 מיליון דולר, בין השאר ממריוס נכט. ביוני 2020 גייסה החברה 20 מיליון דולר. בדצמבר 2020 גייסה החברה 30 מיליון דולר. במאי 2021 גייסה החברה 70 מיליון דולר. בפברואר 2022 גייסה החברה 140 מיליון דולר לפי שווי של 1.4 מיליארד דולר, ובכך הפכה לחד-קרן. את הגיוס הובילה CapitalG (אנ') קרן הון סיכון של אלפאבית. נוניים גייט - חברה ישראלית העוסקת אף היא באבטחת ממשקי תכנות יישומים. אתר האינטרנט הרשמי של סולט סקיוריטי סולט סקיוריטי, ברשת החברתית פייסבוק סולט סקיוריטי, ברשת החברתית אקס (טוויטר) סולט סקיוריטי, ברשת החברתית LinkedIn סולט סקיוריטי, סרטונים בערוץ היוטיוב היזם שסירב ל-3 הצעות מכירה בגיל 23: ”יש הזדמנות אחת בעשור ליצור משהו שלא היה לפני”, באתר Geektime‏, 25 בינואר 2021 Context-based security for all your APIs, Salt Security עידן בן טובים, ‏מייסד צ’ק פוינט ו-Y Combinator משקיעים 10 מיליון דולר בסטארטאפ ישראלי, באתר Geektime‏, 29 בינואר 2019 עידן בן טובים, ‏מריוס נכט בפנים: Salt Security גייסה 20 מיליון דולר, באתר Geektime‏, 16 ביוני 2020 אושרי אלקסלסי, ‏”נהפוך לחד-קרן תוך שנתיים-שלוש”: Salt Security גייסה עוד 30 מיליון דולר, באתר Geektime‏, 8 בדצמבר 2020 יניב אביטל, ‏הסטארטאפ שגייס 120 מיליון דולר בפחות משנה: ”התאמצנו להדוף עניין ממשקיעים שרצו להיפגש”, באתר Geektime‏, 26 במאי 2021 מאיר אורבך, סולט סקיוריטי גייסה 140 מיליון דולר לפי שווי של 1.4 מיליארד דולר, באתר כלכליסט, 10 בפברואר 2022; אושרי אלקסלסי, ‏המנכ”ל אמר שתוך 3 שנים הם יהפכו ליוניקורן. בזכות גוגל זה קרה תוך שנה, באתר Geektime‏, 10 בפברואר 2022
נח זלודקובסקי

נח זלודקובסקי (ביידיש: נח זאלודקאווסקי; 1859-1931) היה חזן ומלחין וידוע בתור מלחין השיר שאו ציונה נס ודגל. זלודקובסקי כיהן כחזן בבית כנסת בעיר קאליש העתיקה בפולין. זלודקובסקי נחשב לאדם רחב אופקים ולאחד מחשובי החזנים והמלחינים שצמחו ביהדות פולין. זלודקובסקי מת בעיירתו קאליש בכ"ג בתמוז תרצ"א (8 ביולי 1931), ונטמן בבית העלמין למחרת. נח זלודקובסקי נולד בעיירה דבוז'ץ שבמחוז גרודנו בליטא (כיום בלארוס). הוא למד בישיבות בסלונים ובדבוז'ץ. הוא התחיל את הקריירה החזנית שלו כחזן נודד שעבר לפני התיבה בערים רבות, ביניהן וילנה, וולקוביסק, ברסט ואחרות עד שהשתקע סופית בעיר קאליש שבפולין, שבה כיהן כחזן בבית הכנסת הראשי במשך כארבעים שנים. מנצח המקהלה שלו היה המוזיקאי אברהם צבי דוידוביץ', מלחינם של שירי זמר רבים (כגון הידד הידד גינה קטנה). זלודקובסקי לא הסתפק במשרתו כחזן, אלא גם שימש מדריכם של חזנים ומנצחי מקהלות, אשר הנודעים בהם היו דוד אייזנשטדט וליאו ליוב. בני משפחתו היו כולם חזנים ומלחינים. יצירותיו של נח מושמעות עד היום בבתי כנסת באמריקה. אחיו אליהו שימש כחזן ראשי בבית הכנסת 'שערי צדק' בדטרויט והלחין שירים ויצירות ליטורגיות רבות. אחיו השני, יוסף, היה חזן בלונדון, ואחיו השלישי יעקב – בליברפול. בעת הלחנת השיר שאו ציונה נס ודגל, הושפע זלודקובסקי מהניגון החסידי המוכר "שאו שערים ראשיכם והנשאו פתחי עולם" (ספר תהלים, פרק כ"ד, פסוק ז'). סבורים כי שמילת הפתיחה 'שְׂאוּ', המשותפת לשני השירים, הניעה אותו להסתייע באותם צלילי פתיחה של הניגון. הדמיון בין שני השירים נוגע רק לחלק מהבית הראשון; כל היתר הוא פרי עבודתו של זלודקובסקי. זלודקובסקי מת בעיירתו קאליש בכ"ג בתמוז תרצ"א (8 ביולי 1931), ונטמן בבית העלמין למחרת. בנו היה רופא הילדים ד"ר שאול זָלוּד (1906-1977) ששימש כרופא בתי הספר ברמת גן. לאחר מותו, קמו מלחינים נוספים, כגון אברהם צבי אידלסון, זבולון זילברץ, הרמן ארליך וארתור וולף וביקשו להעניק לשיר פרשנות צלילית חדשה, פרי עבודתם, אך כשלו בפרסום לחניהם. נח זלודקובסקי, באתר זמרשת נח זלודקובסקי (1859-1931), דף שער בספרייה הלאומית תמונת כרזת פטירתו של נח זאלודקאווסקי נח זלודקובסקי (1859-1931), דף שער בספרייה הלאומית שאו ציונה נס ודגל (טקסט בלבד) .[זמר | זלודקובסקי, נח, 1859-1931 מלחין (רוזנבלום, נח, 1864-1917 (מחבר) ) | הספרייה הלאומית], באתר www.nli.org.il משרד החינוך והמזכירות הפדגוגית, בְּמֶלֶל וּבְזֶמֶר - השתקפות השפה, הספרות המקורות היהודיים והאמנות הישראלית בזמר העברי, ירושלים, תשע"א - 2011, עמ' 134 אליהו הכהן, שובו, שובו ממרחקים: גלגוליו של השיר 'שאו ציונה נס ודגל' (ב), באתר עונג שבת נס ציונה (שאו ציונה נס ודגל) - לחן של א"צ אידלסון, נבדק ב-2022-02-12
דוד סופר (שחיין)

דוד מ. סופר (באנגלית: David M. Sopher;‏ 1 בפברואר 1929 - 14 בפברואר 2019), היה שחיין ושחקן כדורמים יהודי-הודי בעבר, זכה במדליית ארד המכביה השלישית (1950) במשחה שליחים 4x200 מטר חופשי וייצג את הודו באולימפיאדה כשחקן כדורמים (הלסינקי 1952). בתחרויות השחייה של המכביה השלישית שנערכו בבריכת בת גלים בחיפה באוקטובר 1950 זכה סופר במדליית ארד במשחה שליחים 4x200 מטר בתוצאה של 11:24.9 דקות, אחרי ישראל (10:07.6 דקות) ואוסטריה (10:42.0 דקות). באולימפיאדת הלסינקי (1952) הוא סיים במקום 17 עם נבחרתו בטורניר הכדורמים. הוא שיחק במשחק הראשון שבו נבחרתו הפסידה לנבחרת איטליה (16-1). דוד סופר, באתר olympedia.org דוד סופר, באתר sports-reference (באנגלית) דבר הספורט, דבר, 6 באוקטובר 1950 תוצאות המכביה, על המשמר, 4 באוקטובר 1950 צבי כתבי, הדי שחייה לאומית במכביה השלישית, דבר, 10 בנובמבר 1950
נאור שירי

נאור שירי (נולד ב-1 במאי 1985, י' באייר ה'תשמ"ה) הוא חבר הכנסת מטעם יש עתיד. בעבר היה חבר מועצת הוד השרון וסגן ראש העיר, יושב ראש דירקטוריון חברת אלומה מיסודה של הסוכנות היהודית, העוסקת בחינוך ובתרבות בעיר, וראש מטה השטח של מפלגת יש עתיד בראשות יאיר לפיד. נאור שירי נולד ב־1985 בעיר הוד השרון והוא גר בה כל חייו. למד בבית הספר התיכון כפר הנוער ע"ש ב.צ. מוסינזון בעיר. בשנים 2003–2008 שירת ביחידה מיוחדת בחיל הים.[דרוש מקור] בשנת 2012, עם הקמת מפלגת "יש עתיד" בראשות יאיר לפיד, הצטרף אליה שירי והקים תא סטודנטים שלה באוניברסיטת בן-גוריון בנגב. בבחירות לכנסת התשע עשרה, שנערכו בשנת 2013, זכתה מפלגת יש עתיד ב־19 מנדטים, ובשנת 2014 החל שירי לעבוד עם ח"כ בועז טופורובסקי מהמפלגה כיועץ פרלמנטרי וכאחראי ועדות. באותה תקופה היה ממובילי ניסוח הסכם היועצים החדש בכנסת. לקראת הבחירות לכנסת העשרים ב־2015 מונה שירי לנהל את מרחבי צפון ומרכז במערך השטח של המפלגה. לקראת הבחירות לכנסת העשרים ואחת בשנת 2019 עבר לנהל את מרחב דרום ואזור ירושלים, ושימש באותו התפקיד במערכות הבחירות הבאות. לאחר הבחירות לכנסת העשרים וארבע בשנת 2021 קודם לראשות מטה השטח הארצי של המפלגה. לקראת הבחירות לכנסת העשרים וחמש הוצב במקום ה־24 ברשימה, ונבחר לכנסת. בבחירות המקומיות 2018 התאחדה מפלגת יש עתיד בעיר מגוריו עם רשימת קצב–מרצ המקומית בראשות אמיר כוכבי, ושירי הוצב מטעמה במקום השלישי ברשימה. הרשימה זכתה לחמישה מנדטים, ועם מינוי ראש הרשימה כוכבי לראשות העיר, מונה שירי לסגנו, לראשות דירקטוריון חברת אלומה מיסודה של הסוכנות היהודית העוסקת בחינוך ובתרבות בעיר ולאחראי תיק הביטחון. עם היבחרו אל הכנסת העשרים וחמש סיים את תפקידיו בעירייה. שירי מתגורר בהוד השרון, נשוי ואב לשניים. נאור שירי, באתר הכנסת נאור שירי, באתר כנסת פתוחה נאור שירי, ברשת החברתית פייסבוק נאור שירי, ברשת החברתית אינסטגרם נאור שירי, באתר ערוץ הכנסת יש לו עתיד בכנסת אשר אטדגי, דרישה לקרוא רחוב על שמו של רון ארד: "דווקא בעיר הולדתו אין רחוב על שמו", באתר mynet‏ הוד השרון, 10 במאי 2017 בן מיכאל, "נעצרה החגיגה בעיריית הוד השרון", ירוק 1245 (עמ' 6), 28 בפברואר 2019
Last Melody

Last Melody (בעברית: המנגינה האחרונה) הוא אלבום הסינגל השלישי של להקת בנות הקיי-פופ הדרום קוריאנית אוורגלו. אלבום הסינגל יצא לאור ב-25 במאי 2021, על ידי חברות התקליטים יואואה אנטרטיינמנט וסטון מיוזיק אנטרטיינמנט. מתוך אלבום הסינגל יצא סינגל אחד בלבד והוא "First". אלבום הסינגל הצליח להגיע למקום הרביעי במצעד האלבומים שבקוריאה הדרומית. ב-6 במאי 2021, חברת התקליטים יואואה אנטרטיינמנט הודיעה כי אוורגלו תוציא את אלבום הסינגל השלישי שלה, Last Melody. ב-17 במאי התגלתה רשימת הרצועות. יום לאחר מכן פורסם סרטון הטיזר. ב-21 במאי פורסם סרטון נוסף. האלבום יצא לאור ב-25 במאי יחד עם הווידאו קליפ לסינגל המוביל "First". Last Melody הגיע למקום הרביעי במצעד האלבומים שבקוריאה הדרומית, על סמך מכירות דיגיטליות רבות בשבוע יציאתו. האלבום Last Melody באתר אפל מיוזיק האלבום Last Melody באתר יוטיוב 에버글로우, 8개월만 컴백..25일 세 번째 싱글 'LAST MELODY' 발매(공식) :: 네이버 TV연예, web.archive.org, ‏2021-05-27 gaon chart, archive.ph, ‏2021-06-03 '25일 컴백' 에버글로우, 타이틀곡은 '퍼스트'..트랙 리스트 공개 :: 네이버 TV연예, web.archive.org, ‏2021-05-27 '25일 컴백' 에버글로우, 'LAST MELODY' 트레일러 공개 :: 네이버 TV연예, web.archive.org, ‏2021-05-27 에버글로우, 하이라이트 메들리 공개 :: 네이버 TV연예, web.archive.org, ‏2021-05-27 에버글로우 컴백 D-DAY “신곡 안무 역대급 힘들어” :: 네이버 TV연예, web.archive.org, ‏2021-05-27
Return of the Girl

Return of The Girl (בעברית: שובה של הילדה) הוא המיני-אלבום השלישי של להקת בנות הקיי-פופ הדרום קוריאנית אוורגלו. המיני-אלבום יצא לאור ב-1 בדצמבר 2021, על ידי חברות התקליטים יואואה אנטרטיינמנט וסטון מיוזיק אנטרטיינמנט. מתוך המיני-אלבום יצא סינגל אחד בלבד והוא "Pirate". המיני-אלבום הצליח להגיע למקום העשירי במצעד האלבומים שבקוריאה הדרומית. ב-14 בנובמבר 2021, נודע ברשתות החברתיות הרשמיות של אוורגלו שמיני-אלבום חדש עתיד לצאת בסוף שנת 2021. בהמשך לכך, הוכרז ששמו יהיה, Return of The Girl. לאחר חשיפת שם המיני-אלבום, נודע שהסינגל המוביל מתוכו, "Pirate", יופץ ביום ב-1 בדצמבר 2021. יציאתו של Return of The Girl אירעה בסמוך לכך. המיני-אלבום זכה להצלחה מסחרית בקוריאה הדרומית כאשר נמכר שם בלמעלה מ-40,809 עותקים. האלבום Return of the Girl באתר ספוטיפיי Everglow 'Return of the Girl': Release date, concept and all about 'pirate' album, meaww.com (באנגלית) EVERGLOW (에버글로우) - Pirate MV, נבדק ב-2022-02-12 국내 대표 음악 차트 가온차트!, gaonchart.co.kr EVERGLOW 3RD MINI ALBUM [RETURN OF THE GIRL] NEW LOGO, נבדק ב-2022-02-12
אסי דגני

אסי דגני (נולד ב-14 במאי 1935) הוא משורר ומתרגם ישראלי. דגני נולד בירושלים. בוגר האוניברסיטה העברית בספרות עברית וספרות אנגלית. פרסומיו הראשונים ראו אור ב"קשת" וב"הארץ שלנו" (1965). מאז ראו אור שיריו, רשימותיו ותרגומיו בכתבי עת שונים בארץ ובעולם. מפרסם גם סקירות על ספרי שירה חדשים. חבר באגודת הסופרים העבריים מ-1997. קשיים של יום שישי , שירים (ספרית פועלים, 1984) על קרח דק , 69 מכתמים על אהבה ( אפוריזמים) (ידיעות אחרונות - ספרי חמד, 1996) פולדרק , מאת וינסטון גרהם, (שמיר-צבי שטינר, 1977–1978) 16 כר' <בהשתתפות מתרגמים אחרים> גביעי הימים , מאת דפני אוליפנט דוסטרובסקי, (עקד, 1988) סיפורי הפתעה , מאת רואלד דאל, (זמורה, ביתן, מודן, תשמ"ב 1982) דמוקרטיה והתרבות הפוליטית הערבית , מאת אלי כדורי (סופר), (כרמל, תשנ"ג 1993) ניתוח מוח , מאת צ'ארלס ל' מי, הבן, (פפירוס, תשמ"א 1981) עין דור , דרמה שירית, מאת רות פיינר מינץ, (מסדה פרס, 1985) "ירושלים - אושר אין קץ" , מאת אסנת פיטרי (ר. מס, 1984) הלא-ידוע שנזכרתי בו , שירים, מאת רטכר קופלנד, (כרמל, תשנ"ז 1997) <מהולנדית, בהשתתפות ד"ר שלמה גנאור> רקפת ועשבי ממרור , שירים, קליר רוז (1989) טלאים של אשליה II , קליר רוז (תשנ"ב 1992) חגיגה של חיים , שירים, מאת קליר רוז (תשנ"ג 1993-תשנ"ה 1995) 2 כר'. חתומות שפתי , שירים באנגלית, מאת רות שטרן, (אבן חושן, 2001) אסי דגני, ברשת החברתית פייסבוק אסי דגני, ב"לקסיקון הספרות העברית החדשה" אסי דגני, ב"לקסיקון הסופרים העברים בהווה"
יחסי טורקיה – כורדיסטן העיראקית

יחסי טורקיה–כורדיסטן העיראקית הם היחסים הדו-צדדים הרשמיים שבין הרפובליקה הטורקית לבין כורדיסטן העיראקית. יחסיה ההיסטוריים של טורקיה ושל עיראק וכורדיסטן העיראקית ידעו עליות ומורדות רבות עד ימינו. כיום, ישנה מתיחות בין שתי המדינות משום שהממשלה הטורקית חוששת מהקמת מדינה כורדית בשטחי טורקיה. החלטתו של סדאם חוסיין לכבוש את כווית בשנת 1990 יצרה משבר גדול עבור מדיניות החוץ הטורקית. המשבר נגמר לאחר שנשיא טורקיה, טורגוט אזאל, החל לתמוך בקואליציה האנטי-עיראקית בראשות ארצות הברית. המתנגדים למדיניות החוץ של אזאל חששו מהפסקת המסחר המשמעותי בנפט ובאנרגיה עם עיראק, ואף התפרקות המדינה העיראקית, אשר יכלה להוביל להקמת מדינה כורדית עצמאית. הקמת מדינה כורדית יכלה לגרום לצמיחה של לאומיות כורדית במזרח אנטוליה. במהלך המלחמה, מיליוני פליטים כורדים ברחו לטורקיה השכנה, במטרה למצוא מקלט במדינה. לאחר סיום המלחמה, רוב הכורדים חזרו לצפון עיראק, מה שגרם דה פקטו להקמת מדינה אוטונומית עצמאית בצפון עיראק. למרות שהיא עדיין חוששת לגבי הקמת כורדיסטן עצמאית בצפון טורקיה, המדינה נהנית מיצוא הנפט מכירכוכ דרך הצינור לג'ייהאן. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בעקבות שיתוף הפעולה בין שתי המדינות, המסחר בין טורקיה לכורדיסטן העיראקית גדל בכ-900% מאז 2002. יחסי החוץ של טורקיה יחסי טורקיה–עיראק Alex Dziadosz, The Economic Case Against an Independent Kurdistan, The Atlantic, ‏2017-09-26 (באנגלית)